O‘zbekiston Respublikasi Davlat budjetining 2002-yil birinchi yarim yilligidagi ijrosi to‘g‘risida

O‘zbekiston Respublikasi Davlat budjetining 2002-yil birinchi yarim yilligidagi ijrosi to‘g‘risidagi hisobotni ko‘rib chiqib, O‘zbekiston Respublikasi Oliy Majlisi qaror qiladi:
 1. O‘zbekiston Respublikasi Davlat budjetining 2002-yil birinchi yarim yilligidagi ijrosi to‘g‘risidagi hisobot tasdiqlansin.
 Ta’kidlab o‘tilsinki, O‘zbekiston Respublikasi Davlat budjetining 2002-yil birinchi yarim yilligidagi daromadlari 100,5 foiz qilib bajarildi, ayni paytda budjet taqchilligi yalpi ichki mahsulotga nisbatan O‘zbekiston Respublikasi Oliy Majlisi tasdiqlagan 2,0 foiz o‘rniga 0,9 foizni tashkil etdi va u, asosan, pulning qadrsizlanishiga taalluqli bo‘lmagan manbalar hisobidan qoplandi.
 2. O‘zbekiston Respublikasi Vazirlar Mahkamasi makroiqtisodiy va moliyaviy siyosat yanada erkinlashtirilishini, xalqaro moliya institutlari bilan tuzilgan kelishuvlarning amalga oshirilishini, Aholining ijtimoiy himoyaga muhtoj qatlamlarini aniq yo‘naltirilgan tarzda qo‘llab-quvvatlashning 2002-2003-yillarga mo‘ljallangan dasturi bajarilishini, samarali investitsiya siyosati o‘tkazilishini, gumanitar va umumta’lim dasturlari ustuvor moliyalashtirilishini ta’minlasin.
 3. Mahalliy davlat hokimiyati organlari budjetga to‘lovlar to‘liq tushishini, mahalliy budjetlardan qilingan xarajatlar o‘z vaqtida moliyalashtirilishini va budjet mablag‘laridan oqilona va samarali foydalanish borasida zarur tartib o‘rnatilishini ta’minlasinlar, bunda davlat xarajatlarini qisqartirishga, moliyalashtirishning markazlashtirilgan manbalari hisobidan obyektlar qurishning maqsadga muvofiqligi va zarurligiga, mahalliy xomashyoni chuqur qayta ishlashga qaratilgan samarador loyihalarni moliyalashtirishga, bozorni O‘zbekiston Resblikasida ishlab chiqarilgan sifatli xalq iste’moli mollari bilan boyitishga hamda pullik xizmat ko‘rsatishning soha va turini kengaytirishga alohida e’tibor bersinlar.